Judecători săltați de DNA. Judecătorul fugar s-a predat

UPDATE 18.10 Judecătorul fugar s-a predat la DNA. El a declarat jurnaliștilor că a fost la plimbare. Magistratul a reușit să scape de polițiștii care îl așteptau în curte pentru a-l duce la DNA, dar fuga lui a fost surprinsă de camerele de supraveghere.

UPDATE 17:00 Se pare că judecătorul Mircea Moldovan a fugit deja de acasă, el fiind căutat de procurori. Polițiștii au intrat în casa acestuia. Magistratul ar fi sărit gardul puţin mai devreme, pentru a scăpa de poliţişti, susţin surse citate de Realitatea TV. Se pare că judecătorul a mai fost cercetat pentru că a cumpărat o casă pe care tot el, în calitate de judecător, o restituise. Nu s-a dispus însă scoaterea sa din magistratură, la acel moment, ci doar reţinerea a trei salarii de judecător.

Unul dintre judecători, Mircea Moldovan, s-a baricadat în casă, conform Romania TV. Procurorii așteaptă un mandat de percheziție pentu a putea intra în locuința din localitatea Voluntari, din județul Ilfov. Patru judecători de la Tribunalul Municipiului București au fost ridicați de procurorii de la DNA și aduși cu mandat de aducere la Direcția Națională Anticorupție, relatează ROMÂNIA TV.